Carrow Road

Carrow Road je futbalový štadión v Norwichi, Norfolk, Anglicko. Štadión je domovom klubu Norwich City, ktorý pôsobí v EFL Championship . Štadión sa nachádza na východnom okraji mesta, neďaleko železničnej stanice Norwich a rieky Wensum. Norwich City pôvodne hral na Newmarket Road a potom sa presťahoval do The Nest. The Nest ale zakrátko prestal stačiť a miest na štadióne bolo nedostatok. Klub sa tak rozhodol postaviť štadión Carrow Road, pomenovaný podľa ulice, na ktorej sa nachádza. Štadión sa postavil len za 82 dní a bol otvorený 31. augusta 1935. Štadión bol počas svojej histórie niekoľkokrát zrekonštruovaný a modernizovaný, najmä po požiari v roku 1984. Tribúny na štadióne boli pôvodne na státie, ale podľa odporúčaní Taylorovej správy sú od roku 1992 na sedenie. Súčasná kapacita štadióna je 27 359. Rekordná návštevnosť štadióna v časoch, keď fanúšikovia mohli na tribúnach bola 43 984 ľudí v zápase Norwichu proti Leicestru City v zápase FA Cupu v roku 1963. Carrow Road tiež hostil medzinárodný futbal do 21 rokov a množstvo koncertov vrátane vystúpení Eltona Johna a Georgea Michaela. Súčasťou areálu Carrow Road sú stravovacie zariadenia a hotel Holiday Inn, ktorý ponúka izby s výhľadom na ihrisko. Tribúny Rekordy štadióna Najvyššia návštevnosť: 43 984, Norwich City 0–2 Leicester City, 1962–63 šieste kolo FA Cupu, 30. marec 1963. Najvyššia návštevnosť (štadión na sedenie): 27 137, Norwich City 3–2 Newcastle United, 2015–16 Premier League, 2. apríl 2016. Najvyššia výhra: Norwich City 8:0 Walsall, Football League Third Division South, 29. december 1951, Norwich City 8:0 Sutton United, 1988-09 4. kolo FA Cupu, 28. január 1989. Najvyššia prehra: Norwich City 1–7 Colchester United, Football League One, 8. august 2009. Najrýchlejší gól: Victor Johnson, 10 sekúnd. Referencie Pozri aj Zoznam futbalových štadiónov v Anglicku Zdroj Tento článok je čiastočný alebo úplný preklad článku Carrow Road na anglickej Wikipédii.